Vācijas Federatīvās Republikas, Spānijas Karalistes, Francijas Republikas, Itālijas Republikas un Lielbritānijas un Ziemeļīrijas Apvienotās Karalistes ierosinājums, lai pieņemtu Padomes Lēmumu par euro aizsardzību pret viltošanu, norīkojot Eiropolu par centrālo biroju euro viltošanas apkarošanai

(2004/C 317/06)

EIROPAS SAVIENĪBAS PADOME,

ņemot vērā Līgumu par Eiropas Savienību, un jo īpaši tā 30. panta 1. punkta c) apakšpunktu un 34. panta 2. punkta c) apakšpunktu,

ņemot vērā Vācijas Federatīvās Republikas, Spānijas Karalistes, Francijas Republikas, Itālijas Republikas un Lielbritānijas un Ziemeļīrijas Apvienotās Karalistes iniciatīvu (1),

ņemot vērā Eiropas Parlamenta atzinumu (2),

tā kā:

IR PIEŅĒMUSI ŠĀDU LĒMUMU.

1. pants

1. Attiecībā uz dalībvalstīm, kas ir Ženēvas Konvencijas līgumslēdzējas puses, tas ir, Apvienotā Karaliste, Austrija, Beļģija, Čehija, Dānija, Francija, Grieķija, Īrija, Itālija, Luksemburga, Nīderlande, Polija, Portugāle, Somija, Spānija, Ungārija, Vācija un Zviedrija, Eiropols saskaņā ar deklarāciju šā lēmuma pielikumā (turpmāk – “Deklarācija”) darbojas kā centrālais birojs euro viltošanas apkarošanai Ženēvas Konvencijas 12. panta pirmā teikuma nozīmē. Visu citu valūtu viltošanas jautājumi un centrālā biroja uzdevumi, kas nav deleģēti Eiropolam saskaņā ar Deklarāciju, paliek valstu centrālo biroju esošajā kompetencē.

2. Dalībvalstis, kas vēl nav Ženēvas Konvencijas līgumslēdzējas puses, tas ir, Igaunija, Kipra, Latvija, Lietuva, Malta, Slovākija un Slovēnija, pievienojas Ženēvas Konvencijai. Pēc pievienošanās Ženēvas Konvencijai tās saskaņā ar Deklarāciju norīko Eiropolu par centrālo biroju euro viltošanas apkarošanai saskaņā ar Ženēvas Konvencijas 12. panta pirmo teikumu.

2. pants

1. To dalībvalstu valdības, kas ir Ženēvas Konvencijas līgumslēdzējas puses, sniedz Deklarāciju un pilnvaro Vācijas Federatīvās Republikas pārstāvi nosūtīt Deklarācijas Apvienoto Nāciju Organizācijas ģenerālsekretāram.

2. To dalībvalstu valdības, kas vēl nav Ženēvas Konvencijas līgumslēdzējas puses, nekavējoties pēc pievienošanās sniedz Deklarāciju un pilnvaro Vācijas Federatīvās Republikas pārstāvi nosūtīt Deklarāciju Apvienoto Nāciju Organizācijas ģenerālsekretāram.

3. pants

Šis lēmums stājas spēkā tā publicēšanas dienā Eiropas Savienības Oficiālajā Vēstnesī.

(1) OV C

(2) Atzinums sniegts …… (Oficiālajā Vēstnesī vēl nav publicēts).

(3) OV L 181, 4.7.2001., 6. lpp.

PIELIKUMS

…. deklarācija, ar ko norīko Eiropolu par centrālo biroju euro viltošanas apkarošanai

……………, kas ir Eiropas Savienības dalībvalsts, ir pilnvarojusi Eiropas Policijas biroju (turpmāk – “Eiropols”) apkarot euro viltošanu.

Lai 1929. gada Ženēvas Konvencija varētu efektīvāk darboties,........... turpmāk pildīs savas saistības šādi:

1. Attiecībā uz euro viltošanu Eiropols – saskaņā ar Eiropola Konvencijā (1) paredzēto mērķi – veic šādus centrālā biroja uzdevumus 1929. gada Ženēvas Konvencijas 12. līdz 15. panta nozīmē: 1.1. Eiropols centralizēti apkopo un apstrādā visu informāciju, kas varētu veicināt euro viltošanas izmeklēšanu, novēršanu un apkarošanu, un nekavējoties nosūta šo informāciju ES dalībvalstu centrālajiem birojiem. 1.2. Saskaņā ar Eiropola Konvenciju, jo īpaši saskaņā ar tās 18. pantu un attiecīgajiem Padomes aktiem, (2) Eiropols sazinās tieši ar trešo valstu centrālajiem birojiem, lai pildītu šīs deklarācijas 1.3., 1.4. un 1.5. punktā paredzētos uzdevumus. 1.3. Eiropols, ciktāl tas to uzskata par lietderīgu, nosūta trešo valstu centrālajiem birojiem dzēstu neviltotu euro paraugu komplektu. 1.4. Eiropols regulāri paziņo trešo valstu centrālajiem birojiem, sniedzot visus vajadzīgos datus, par jaunām valūtas emisijām un naudas izņemšanu no apgrozības. 1.5. Izņemot gadījumus, kas skar tikai vietējās intereses, Eiropols, ciktāl tas uzskata to par lietderīgu, ziņo trešo valstu centrālajiem birojiem: — par jebkuru viltotu vai falsificētu euro atklāšanu. Ziņojumam par viltojumu vai falsifikāciju pievieno viltojuma tehnisku aprakstu, ko sniedz tikai iestāde, kuras banknotes ir viltotas. Būtu jānosūta viltotu banknošu fotoreprodukcija vai, ja iespējams, paraugs. Steidzamos gadījumos ziņojumu un policijas iestāžu sniegto īsu aprakstu var konfidenciāli nosūtīt ieinteresētajiem centrālajiem birojiem, neskarot iepriekš minēto ziņojumu un tehnisko aprakstu, — sīkākas ziņas par viltojumu atklāšanu, norādot, vai ir bijis iespējams konfiscēt visas viltotas naudas zīmes, kas laistas apgrozībā. 1.6. Eiropols kā dalībvalstu centrālais birojs piedalās konferencēs par euro viltošanas jautājumiem Ženēvas Konvencijas 15. panta nozīmē. 1.7. Ja Eiropols nespēj veikt uzdevumus, kas paredzēti 1.1. līdz 1.6. punktā, saskaņā ar Eiropola Konvenciju, kompetenci saglabā dalībvalstu centrālie biroji.

2. Visu citu valūtu viltošanas jautājumi un centrālā biroja uzdevumi, kas nav deleģēti Eiropolam saskaņā ar 1. punktu, paliek valstu centrālo biroju esošajā kompetencē.

Pārstāvja vārds, uzvārds ….., ……gada ….

(1) OV C 316, 27.11.1995., 1. lpp.

(2) Padomes 1999. gada 12. marta Akts, ar ko pieņem noteikumus, kuri attiecas uz personas datu nosūtīšanu no Eiropola uz trešām valstīm un citām organizācijām (OV C 88, 30.3.1999., 1. lpp.), un Padomes 2002. gada 28. februāra Akts, ar kuru groza Padomes 1999. gada 12. marta Aktu, ar ko pieņem noteikumus, kuri attiecas uz personas datu nosūtīšanu no Eiropola uz trešām valstīm un citām organizācijām (OV C 76, 27.3.2002., 1. lpp.).